సూర్యాపేట జిల్లాలో హైవేపై రెండు కార్లు దగ్ధం WATCH LIVE TV
కౌశల్ కథలో నీతి: ఆటా నాదే.. వేటా నాదే.. బిగ్ బాస్ టైటిల్ నాదే
‘అనగనగా ఓ రాజ్యం.. ఆ రాజ్యానికి ఓ రాజు. కాని ఆ రాజ్యానికి వారసుడు మాత్రం ఉండడు. దీనిపై ఆలోచించిన రాజు నక్షత్రం అనే జట్టుని ఏర్పాటు చేసి.. రాజ్యం మొత్తం తిరిగి కండ బలం, గుండె బలం, బుద్ధిబలం ఉన్న 16 మంది వీరుల్ని వెతికిపట్టి తీసుకురావాలంటారు.
Samayam Telugu | Updated:
Sep 24, 2018, 12:02AM IST
బిగ్ బాస్‌లో ఒకే ఒక్క వారం మిగిలి ఉండంటంతో ఆదివారం నాటి ఎపిసోడ్‌లో బిగ్ బాస్ హౌస్ నుండి క్యాంపెయిన్ మొదలు పెట్టాల్సిందిగా కంటెస్టెంట్స్‌ను కోరారు నాని. మీకు ప్రేక్షకులు ఎందుకు ఓటు వెయ్యాలి? మిగిలిన కంటెస్టెంట్స్ కంటే మీరు ఎందుకు బెస్ట్ అనే విషయాన్ని చెప్పాలంటూ.. మొదటిగా కౌశల్‌తో ప్రారంభించారు.
Read Also: బిగ్ బాస్ సీజన్ 2 అన్ని ఎపిసోడ్‌ల పూర్తి సమాచారం ఒక్క క్లిక్‌తో..
కౌశల్ కథలో పులివేట.. రాజు అతడే
తన క్యాంపెయిన్‌ను కథతో వివరించారు కౌశల్. కథ ఏంటంటే.. ‘అనగనగా ఓ రాజ్యం.. ఆ రాజ్యానికి ఓ రాజు. కాని ఆ రాజ్యానికి వారసుడు మాత్రం ఉండడు. దీనిపై ఆలోచించిన రాజు నక్షత్రం అనే జట్టుని ఏర్పాటు చేసి.. రాజ్యం మొత్తం తిరిగి కండ బలం, గుండె బలం, బుద్ధిబలం ఉన్న 16 మంది వీరుల్ని వెతికిపట్టి తీసుకురావాలంటారు. రాజు ఆదేశాల మేరకు ఆ జట్టు 16 మందిని వెతికిపట్టి తీసుకువచ్చి రాజు ముందు ప్రవేశ పెడతారు.
ఆ వీరుల ముందు ఓ పులి బోనులో ఉంచి ఆ పులి బయటకు విడిచిపెట్టిన తరువాత ఎవరైతే దాన్ని బంధించి పట్టుకుంటారో.. వాళ్లని ఈ రాజ్యానికి రాజుని చేయడం మాత్రమే కాకుండా, నా కూతుర్ని ఇచ్చి పట్టాభిషేకం చేస్తానంటారు. అందులో ఒక్కడు తప్ప మిగిలిన 15 మంది జట్టుగా ఏర్పడి ఆ పులిని పట్టుకోవాలనుకుంటారు. కాని మిగిలిన ఒక్కడికి ఆ పులి.. ఆ పులి కన్నుతప్ప ఇంకేమీ కనిపించవు. తన కసి పట్టుదలతో పులిని వేటాడి వేటాడి పట్టుకోవాలని కసితో పోరాడుతాడు. ఇది గమనించిన మిగిలిన వేటగాళ్లు మనం వేటాడాల్సింది పులిని కాదు.. ఆ పులిని వేటాడుతున్న ఆ ఒక్క వేటగాడ్ని అంటూ ఆ వేటగాడిపై వరుస బాణాలు వదులుతారు. ఆ బాణాలు తగిలిఒరిగిపోతాడు. రక్తం కారుతున్నా.. తన వేటను ఆపేయడు. ఈ పోరాటాన్నంతా జనం చూస్తూ ఉంటారు.
ఆ జనం మధ్యలో ఉన్న లల్లీ అనే రెండేళ్ల పాప లే.. నువ్ పోరాడు అంటూ ప్రోత్సహిస్తుంది. ఆమెతో పాటు జనం కూడా లేచి పోరాడాలని ప్రోత్సహిస్తారు. జనం స్పందన చూశాక మిగిలిన వేటగాళ్లు కూడా లే అంటూ కేకలు వేస్తారు. ఆ శబ్ధం ఆ వేటగాడిలో చలనం ఇస్తుంది. గుండెల్లో గుచ్చుకున్న బాణాలను తీసి పులిని పట్టుకుంటాడు. చివరికి ఆ పులి అతడికి లొంగిపోతుంది. రాజు ఆ వేటగాడికి రాజ్యాన్ని అప్పగించి పట్టాభిషేకం చేస్తారంటూ ఈ కథలో ఆ వేటగాడ్ని తానే అని మిగిలిన జట్టు సభ్యులు మిగిలిన కంటెస్టెంట్స్ అంటూ ఎప్పటిలాగే రోల్ రైడా, దీప్తి, తనీష్, సామ్రాట్, గీతా మాధురిలపై విమర్శలు గుప్పించారు కౌశల్. ఫైనల్ ఈ బిగ్ బాస్ టైటిల్ వేటలో.. ఆటా నాదే.. వేటా నాదే.. బిగ్ బాస్ టైటిల్ నాదే అంటూ చెప్పకనే చెప్పాడు కౌశల్.